Valeri Solovei

**Valeri Dmitrijevitš Solovei** (vene keeles Валерий Дмитриевич Соловей; sündinud 19. augustil 1960 Štšastjas Ukraina NSV-s) on vene ajaloolane, õppejõud, poliitanalüütik ja publitsist.

## Haridus- ja töökäik
Solovei lõpetas 1983. aastal Lomonossovi-nimelise Moskva Riikliku Ülikooli ajalooteaduskonna. Aastatel 1983–1983 oli ta algul aspirant, seejärel teadur NSV Liidu Teaduste Akadeemia NSV Liidu Ajaloo Instituudis (1991. aastast Venemaa Teaduste Akadeemia Venemaa Ajaloo Instituudis).

1987. aastal sai ta ajalookandidaadi kraadi väitekirjaga "Роль Института красной профессуры в становлении советской исторической науки и разработке проблем отечественной истории, 1921—1938 гг.". 1995. aasta maist septembrini oli ta London School of Economics and Political Science'i külalisteadur. 2005. aastal sai Solovei ajaloodoktori kraadi väitekirjaga teemal ""Vene küsimus" ja selle mõju Venemaa sise- ja välispoliitikale ajavahemikus 18. sajandi algusest 21. sajandi alguseni".

Solovei oli kuni 2019. aastani Venemaa Välisministeeriumi Moskva Riikliku Rahvusvaheliste Suhete Instituudi (MGIMO) reklaami ja suhtekorralduse kateedri professor ja juhataja. Tema peamised uurimisalad on Venemaa ajalugu ja poliitika, Vene-Ukraina suhted ning propaganda.

2012. aasta oktoobris valiti Solovei poliitilise partei Uus Jõud asutamiskongressil partei esimeheks. Venemaa justiitsministeerium keeldus seda parteid registreerimast. 

2018. aasta Venemaa presidendivalimistel tegutseb Solovei presidendikandidaadi Boriss Titovi valimisstaabi liikmena.

2019. aasta juunis palus MGIMO juhtkond Soleveid õppejõu ametist lahkuda, põhjendades seda sellega, et ta "teeb riigivastast propagandat ja õõnestab poliitilist stabiilsust" 19. juunil 2019 teatas Solovei meediale, et olles surve all, lõpetab ta poliitilistel põhjustel õppejõutöö, lahkub MGIMO-st ja hakkab kirjutama raamatut ühe Euroopa kirjastuse tellimusel.

Intervjuus informantsiagentuurile "Rosbalt" 11. oktoobril 2020 teatas Solovjov, et alustab varsti poliitilist tegevust parteidevälise kodanukuaktiivsuse liidrina.

## Tsitaat
*5. novembril 2023 vastates ajakirjanik Julija Latõnina küsimusele, kas Vladimir Putiniga juhtus midagi sarnast Qin Shi Huangdiga [kelle surmast teatati avalikkusele alles hiljem]:

"''Jah, ma kinnitan, et ta [Putin] suri 26. oktoobri õhtul – lõplikult, pöördumatult ja absoluutselt. See on absoluutne meditsiiniline fakt".

## Isiklikku
Solovei õde Tatjana Solovei on Lomonossovi-nimelise Moskva Riikliku Ülikooli etnoloogiakateedri professor. 

## Teosed
*2005 – "Русская история: новое прочтение". Москва: АИРО-XX, ISBN 5-91022-018-7
*2008 – "Кровь и почва русской истории". Москва: Русский Миръ, ISBN 978-5-89577-088-7
*2009 – "Несостоявшаяся революция. Исторические смыслы русского национализма". Москва: Феория, ISBN 978-5-287-00646-4 (kaasautor Tatjana Solovei)
*2015 – "Абсолютное оружие. Основы психологической войны и медиаманипулирования". Москва: Эксмо, ISBN 978-5-699-83914-8
*2016 – "Революtion! Основы революционной борьбы в современную эпоху". Москва: Эксмо, ISBN 978-5-699-92316-8

## Viited

## Välislingid

*Intervjuu Soloveiga. znak.com, 22. veebruar 2013
*Интервью / профессор МГИМО Валерий Соловей и Алексей Венедиктов. youtube.com, 15. august 2017
*Валерий Соловей: Наверху преемника уже определили. Но будет иначе. sobesednik.ru, 8. september 2017
*Соловей в гостях у Светова. Mihhail Svetovi intervjuu Valeri Soloveiga. YouTube, 21. juuni 2019